ອາເຈັນຕີນາ ສູ້ກັບ ສະວິສ ແລະ ແບລຢ້ຽມ ສູ້ກັບ ສຫລ ເພື່ອຍາດບ່ອນ ເຂົ້າຮອບ 8 ທີມ (ວີດີໂອ/ສະໄລດ໌)
ອາເຈັນຕີນາ ສູ້ກັບ ສະວິສເຊີແລນ ແລະ ແບລຢ້ຽມ ສູ້ກັບ ສະຫະລັດ ເພື່ອຍາດເອົາບ່ອນ ເຂົ້າໄປຫຼິ້ນ ໃນຮອບ 8 ທີມ ຂອງການແຂ່ງຂັນເຕະບານໂລກ ທີ່ບຣາຊີລ.
ການແຂ່ງຂັນເຕະບານໂລກ ຈະຖືກຕັດລົງໃຫ້ເຫລືອແຕ່ພຽງແປດ ທິມ ໃນວັນອັງຄານມື້ນີ້ ທີ່ປະເທດບຣາຊິລ ໂດຍຈະມີສອງຄູ່ແຂ່ງ ຂັນກັນ ເພື່ອຍາດເອົາບ່ອນສຸດທ້າຍ ທີ່ຈະເຂົ້າໄປຫລິ້ນໃນຮອບ ແປດທິມ ຢູ່ທີ່ເມືອງ Sao Paulo ນັກເຕະບານ Lionel Messi ຈະນຳພາ ອາເຈັນຕີນາ ທີ່ບໍ່ເຄີຍເສຍໄຊມາກ່ອນ ລົງແຂ່ງກັບສະວິສເຊີແລນ ໂດຍທີ່ລາວສາມາດຍິງໄດ້ 4 ປະຕູຂອງຈຳນວນທັງໝົດ 6 ຂອງ ທີມອາເຈັນຕິນາໃນການແຂ່ງຂັນເຕະບານ ປີນີ້ ສະວິສເຊີແລນ ຈະໃຊ້ Xherdan Shaqiri ຜູ້ທີ່ຍິງປະຕູໄດ້ສາມເທື່ອໃນ ການແຂ່ງຂັນເທື່ອສຸດທ້າຍຢູ່ໃນກຸ່ມ ໃນເວລາຕໍ່ມາ ຢູ່ທີ່ເດີ່ນເມືອງ Salvador ສະຫະລັດ ຈະປະເຊີນໜ້າກັບແບລ ຢ້ຽມ ທີ່ໄດ້ ຊະນະທຸກໆທີມຢູ່ໃນກຸ່ມຂອງຕົນ ແຕ່ບໍ່ໄດ້ເຮັດຄະແນນໃນການແຂ່ງ ຂັນເຫລົ່ານັ້ນ ຈົນເທົ່າ ພາຍໃນ 20 ນາທີສຸດທ້າຍຂອງການແຂ່ງຂັນ ທີມອາເມຣິກັນ ຈະໄດ້ຮັບແຮງສົມທົບເພີ້ມຕື່ມ ຈາກດາຣາກອງໜ້າ Jozy Altidore ຜູ້ທີ່ໄດ້ ຮັບບາດເຈັບ ໃນການເປີດແຂ່ງຂັນຂອງທີມ ທີ່ໄດ້ຊະນະ ແລະໄດ້ຮັບອະນຸຍາດຈາກໝໍແລ້ວ ໃຫ້ລົງຫລີ້ນໄດ້ໃນວັນອັງຄານມື້ນີ້ ໃນວັນຈັນວານນີ້ ຝຣັ່ງ ແລະເຢຍຣະມັນ ໄດ້ມີສິດເຂົ້າໄປຫລິ້ນໃນຮອບແປດທິມແລ້ວ ໂດຍ ທີ່ຝຣັ່ງໄດ້ຊະນະໄນຈີເຣຍ 2 ປະຕູຕໍ່ 0 ແລະເຢຍຣະມັນ ໄດ້ຊະນະ ອາລຈີເຣຍ 2 ປະຕູຕໍ່ 1 ຝຣັ່ງ ຈະສູ້ກັບເຢຍຣະມັນ ໃນຮອບແປດທີມ ໃນວັນສຸກຈະມາເຖິງນີ້ ທີ່ເດີ່ນນະຄອນ Rio de Janeiro ບຣາຊິລ ແລະໂຄລອມເບຍ ຈະປະເຊີນໜ້າກັນ ໃນການແຂ່ງຂັນຮອບແປດທິມຂອງອີກຄູ່ນຶ່ງ ໃນວັນສຸກຈະມາເຖິງນີ້ ໃນວັນເສົາ ຄອັສຕາຣິກາ ຈະຫລີ້ນກັບ ເນເທີແລນ ແລະຜູ້ຊະນະທັງ ສອງຈາກການແຂ່ງຂັນໃນວັນອັງຄານ ຈະເປັນອີກ ຄູ່ນຶ່ງທີ່ປະເຊີນໜ້າກັນ